**ASUTUSESISESEKS KASUTAMISEKS**

**Märge tehtud**

Riigimetsa Majandamise Keskuses.

**Kehtib kuni**

**Alus** AvTS § 35 lg 1 p 17

**TÖÖVÕTULEPING MAAPINNA ETTEVALMISTAMISEKS (RAAMLEPING)**

**nr 3-2.5.3/**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus,edaspidi **RMK** või **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

, edaspidi **töövõtja,** teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** avatud menetlusegariigihanke nr 1-47/2741 „Maapinna ettevalmistamine järjepideva lapi löömise masinaga Edela-Kagu piikonnas 2023-2026“ (viitenumber 260225) tulemusena alljärgnevas:

1. **Mõisted**
   1. **Lepinguaasta** – üks aasta, ajavahemikul 1. jaanuar kuni 31. detsember.
   2. **Maapinna ettevalmistamine** – töövõtja poolt iseseisvalt raiesmiku leidmine vajadusel navigeerimisseadme ja etteantud andmete abil, raiesmikule sõitmine, omal kulul kraavide ületamine ning raiesmikul maapinna ettevalmistamine metsauuenduse kasvutingimuste parandamiseks, metsataimede istutamise võimaldamiseks või loodusliku uuenduse tekkele kaasaaitamiseks.
   3. **Päev** – kalendripäev.
   4. **Tööajagraafik** – maapinna ettevalmistamise (kalendrikuu) mahuline jagunemine.
   5. **Metsakasvataja** – RMK esindaja raiesmikule ning töö üleandmise ja vastuvõtmise aktidel.
   6. **Kütuse hind –** AS Neste Eesti avaldatav diislikütuse hulgihinda tarnetingimusel DDP Neste Eesti AS Tallinna terminalis koos aktsiisi- ja käibemaksuga. Juhul kui muutub võimatuks saada hinna informatsiooni eelpool kirjeldatud kohast või tekib Eestis muu kütuse hinna jälgimise võimalus (sarnane Soome Kütuse- ja Gaasi Keskliidu tarbijahinnaindeksile <http://www.oil-gas.fi>), siis kasutatakse teisi sarnaseid võimalusi.
   7. **Eesti keskmine palk –** Statistikaameti poolt esitatud palgatöötaja keskmine kvartali brutopalk.
2. **Lepingu dokumendid**

Lepingu sõlmisel on lepingul järgmised lisad, edaspidi **lisa** või koos **lisad**:

Lisa 1/1 – Tööajagraafik

Lisa 2/1 – Hinnakokkuleppe

Lisa 3/1 – RMK keskkonnanõuded mootorsõidukitega ja saagidega töötamisel

Lisa 4/1 - RMK nõuded isikukaitsevahendite kasutamiseks

1. **Lepingu objekt, maht ja maapinna ettevalmistamise tehnikakomplektide masinate arv**

3.1 Lepingu alusel tellija tellib ja töövõtja kohustub tegema maapinna ettevalmistamistöid RMK xxxx metsakasvatuse piirkonnas töövõtja tööjõu ja tehniliste vahenditega vähemalt ühe tehnikakomplektiga (veduktraktor ja ader/lapilööja või roomikekskavaator ja hüdrauliline mätastaja); *siin ja edaspidi lepingu tekstis läbivalt kasutada sobivat loetletud varianti vastavalt läbiviidud hankes esitatud tingimustele).*

3.2. Pooled lepivad lepinguaasta tööajagraafiku kokku hiljemalt iga lepinguaasta 1. märtsiks, sellekohane kokkulepe moodustab lepingu lisa.

1. **Hind**
   1. Tellija maksab töövõtjale tasu hinnakokkuleppes kehtestatud hindade alusel. Esimese hinnakokkuleppe aluseks on töövõtja pakkumuses toodud hind.
   2. Hinnakokkulepped­ moodustavad lepingu lisad.
   3. Hinnakokkuleppe kehtib, kuni lepingu tingimuste alusel seda muudetakse.

Hinnakokkuleppe muutmise miinimumperioodiks on üks kvartal. Hindu muudetakse vastavalt:

* + 1. kütuse hinna muutusele – juhul, kui diislikütuse hind muutub (tõuseb või langeb) poole aasta tööpäevade keskmisena rohkem kui 0,064 €/l võrreldes eelmise hinnakokkuleppe aluseks oleva diislikütuse hinnaga, siis muudetakse järgnevaks poolaastaks hinda 1,50 protsendipunkti võrra. Pooleks aastaks loetakse 01.01 kuni 30.06 ja 01.07 kuni 31.12;
    2. Eesti keskmise palga muutusele – juhul, kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse hinnaraamistikku 0,30 protsendipunkti võrra alates järgneva aasta 1.jaanuarist.
  1. Arvutuse aluseks olevaid andmeid ja tulemusi ümardatakse harilikul viisil.
  2. Juhul, kui maapinna ettevalmistamise teenuse harilik väärtus (kohalik keskmine turuhind) oluliselt muutub, siis on RMKl õigus muuta hinda.
  3. Tellijal on õigus tellida töövõtjalt lisatöid, (nt istutamise teenus, sihtide tasandamine vms). Lisatööde korral lepitakse töövõtjaga hind kokku töö üleandmisel ja ning töö tasustamise aluseks on töö vastuvõtu aktil fikseeritud kogus ja hind.

1. **Tööde üleandmine**
   1. Tellija esitab enne tööde alustamist Töövõtjale tööde tellimuse.
   2. Tööde üleandmisel määratakse:
      1. tööle esitatavad nõuded, s.h kvaliteedinõuded;
      2. töö maht;
      3. ühikuhind;
      4. tööobjekti asukoht.
   3. RMK poolseks tööde üleandjaks on metsakasvataja.
   4. Tööd antakse üle elektrooniliselt Töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/4 käimasoleva tööajagraafiku kuu tööde mahust eeldusel, et vastavale tööajagraafiku kuule eelnenud kuu üle antud tööde mahtudest on „Lõpetatud“ staatuses vähemalt 3/4.
   6. Käimasoleva tööajagraafiku kuu jooksul võib töövõtjale esitada tellimusi tööde kohta juurde, kui käimasoleva tööajagraafiku kuu üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktis 6.6. kirjeldatud, või tellimusi võib mitte esitada või tööde tellimusi võib tühistada, kui vastava tööajagraafiku kuule eelnenud üle-eelmise kuu või sellele eelnenud kuude üle antud tööde maht ei ole täielikult „Lõpetatud“ staatuses.
2. **Tööde vastuvõtmine**
   1. Tellija koostab tööde vastuvõtmise peale tööde üle vaatamist ning tehtud töö kvaliteedi hindamist hiljemalt 10 (kümne) päeva jooksul.
   2. Tööde vastuvõtmise töömahu aluseks on tegelikult teostatud ja Tellija poolt vastuvõetud maht.
   3. Töö vastuvõtmise oleva töömahuga nõustumist kinnitab Töövõtja arve esitamisega.
   4. Töö vastuvõtu ei allkirjastata Poolte poolt.
   5. Pindala aktil tuleb kirjeldada täpsusega kaks kohta pärast koma (0,01 ha).
3. **Tasumine**
   1. Tellija tasub tehtud tööde eest töövõtja poolt esitatud arve(te) alusel.
   2. Arve esitamise aluseks on lepingu punktis 6.1 nimetatud tellija poolt koostatud tööde vastuvõtmise akt.
   3. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>. Arvel peab olema märgitud tööde vastuvõtmise akti number ja RMK poolne tööde vastuvõtmise akti koostaja nimi.
   4. Tellija tasub arvel oleva summa arvel näidatud pangakontole 10 (kümne) päeva jooksul töövõtja poolt arve väljastamise kuupäevast.
   5. Töövõtja poolt kohustuste mittenõuetekohase täitmise korral on tellijal õigus alandada tööde eest tasumisele kuuluvat tasu. Tasu alandamine toimub võlaõigusseaduse § 112 sätestatud korras.
4. **Tellijal on õigus:**
   1. määrata tööde tähtaeg iga tööliigi ja raielangi lõikes eraldi, tööde tingimused ja asukoht~~;~~ oma äranägemisel Töövõtja eelistusi arvesse võtmata ning nõuda, et Töövõtja järgiks täpselt ja kõrvalekaldumatult tööde tähtaegu ja tingimusi, s.h tööliigiti ja raielankide lõikes;
   2. kontrollida töövõtja tööde tähtaegsust ja kvaliteeti ning anda korraldusi esinevate rikkumiste kõrvaldamiseks;
   3. peatada tööd, kui töövõtja ei pea kinni tellija poolt esitatud nõuetest tööle;
   4. kontrollida töövõtja tehnika vastavust RMK keskkonnanõuetele;
   5. peatada tööd raiesmikul, kui töövõtja ei pea kinni õigusaktide nõuetest ning tellija poolt kehtestatud keskkonnanõuetest, kuni rikkumiste kõrvaldamiseni;
   6. peatada tööd perioodiks, kuni looduslikud tingimused (teede lagunemine, suur tuleoht, liigniiskus metsas jms) ei võimalda raiesmikule pääsu või töötamist. Tööde peatamiseks ja jätkamiseks väljastab tellija teate töövõtjale e-posti teel, kusjuures teade loetakse kättesaaduks alates teate edastamisele järgnevast tööpäevast;
   7. mitte arvestada töövõtja eelistusi tööde teostamiseks üleandmisel tööliikide, raielankide, asukohtade ja mahtude lõikes;
   8. kontrollida töövõtja poolt esitatud pangagarantii kehtivust või rahalise tagatise olemasolu enne tööde algust ja ka hiljem ning juhul, kui on nõutud pangagarantii või rahalise tagatise olemasolu, mitte lubada töötamist, kui pangagarantii ei kehti või rahalist tagatist pole esitatud;
   9. taotleda Maksu- ja Tolliametilt töövõtja maksusaladusena käsitletavat teavet. Lepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
   10. nõuda Töövõtjalt teenuse osutamiseks kasutatava tehnika esitamist ülevaatamiseks ja täiendavaks nõuetele vastavuse kontrollimiseks. Tehnika ette näitamata jätmisel Töövõtjat töid teostama ei lubata ning Tellijal on õigus lepingust taganeda. Tellija annab üldjuhul tehnika ettenäitamiseks tähtaja kahenädalase perioodi sees enne lepingujärgsete teenuste osutamise algust.
   11. esitada Maksu- ja Tolliametile lepingu täitmise kohta kõiki andmeid, mida maksuhaldur vajab töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab töövõtja tellijale nõusoleku Maksu- ja Tolliametile eelnimetatud teabe esitamiseks;
   12. vaadata e-maksuameti kaudu töövõtja poolt töötamise registrisse esitatud andmeid selleks töövõtjalt saadud volituse alusel.
5. **Tellijal on kohustus:**
   1. teatada 10 (kümme) päeva enne kevadist maapinna ettevalmistamise perioodi tööde algusest töövõtjat;
   2. taotleda töödeks vajalikud kooskõlastused (trasside ja teede haldaja, naaberkinnistu omanik jt asjaomaste isikutega);
   3. esitada töövõtjale enne tööde alustamist tööde tellimus;
   4. hinnata töö vastavust nõuetele hiljemalt 14 (neljateistkümne) päeva jooksul peale töö lõpetamise teate saamist;
   5. koostada tähtaegselt tööde vastuvõtmise aktid;
   6. tasuda töövõtja arved õigeaegselt;
   7. tutvustada töövõtjale RMK keskkonnaalaseid käitumisjuhiseid ja keskkonnanõudeid, mis moodustavad lepingu lisa;
   8. selgitada töövõtjale maapinna ettevalmistamise reguleerivaid õigusakte;
   9. koostada tähtaegselt lepingu lisad.

1. **Töövõtjal on õigus:**
   1. saada tellijalt eelnevat teavet maapinna ettevalmistamisele planeerivatest raiesmikest ja enne tööde alustamist nendega tutvuda;
   2. nõuda tellijalt vajalike kooskõlastuste olemasolu;
   3. enne tööde üleandmise akti allkirjastamist tutvuda raiesmikega ja määratud pindalaga ning tööle esitatavate nõuetega;
   4. saada tellijalt tähtaegselt ja nõuetekohaselt tehtud töö eest kokkulepitud tasu;
   5. teha tellijale ettepanekuid tööde korralduse muutmiseks.
2. **Töövõtjal on kohustus:**
   1. hoida raamlepingu kehtivuse ajal tagatisena jõus Tellijale antud tingimusteta, tagasivõtmatut ja Tellija esimesel nõudmisel sissenõutavat võlaõigusseaduse §-le 155 vastavat pangagarantiid 10000 EUR suurusele summale oma kõikide lepingust tulenevate kohustuste nõuetekohase ja tähtaegse täitmise tagamiseks või tellija pangakontole deponeeritud sama rahasummat. Tagatise liike võib tagatise kehtivuseajal kokkuleppel hankijaga vahetada, muutmata tagatise suurust. Garantiikirjas peab garantii saajaks olema märgitud RMK ning garantii peab kehtima kogu raamlepingu kehtivuse ajal ja raamlepingust tulenevate tööde tegeliku teostamise perioodil ja sellele lisaks veel üks (1) kuu. Raamlepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil raamlepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu raamlepingu kohaste tööde tegeliku teostamise perioodiks (deponeeritud summa pealt Tellija intressi ei maksa);
   2. töötada tähtaegselt ja kvaliteetselt;
   3. töötada vastavalt tellija poolt esitatud tööde üleandmise aktis sätestatule ning juhistele ja informatsioonile;
   4. töötada oma tööjõu ja tehniliste vahenditega. Tehnikakomplekt(id) ei tohi olla hõivatud ühegi teise RMK- ga sõlmitud lepinguga;
   5. esitada enne töödega alustamist Hankijale traktori tehasepoolse registreerimiskoodi (VIN), mille abil on võimalik masinat identifitseerida. Lepingu täitmiseks tööde teostamisel tohib kasutada ainult esitatud VIN koodiga masinat, mis fikseeritakse lepingu lisas.
   6. kasutada maapinna ettevalmistamisel vastavalt lepingu sõlmimise aluseks olevas hankemenetluses nõutule:
      1. Minimaalset kuue vedava rattaga ning vähemalt ühe komplekti roomikutega veduktraktorit.
      2. Vähemalt kaherealine hüdraulilise ajamiga järjepideva lapi löömise masinat.
      3. Lapilööja tööorganiks on vähemalt kolme teraga varustatud ratas, ratta raadius tera tipuni vähemalt 70 cm, tera laius peab olema minimaalselt 35 cm. Lapilööjal peab olema võimalik muuta töörežiime.
      4. Lapilööja tööorgan peab tööasendis maapinna suhtes liikuma üles-alla ja vasakule-paremale, et tagada takistustest (kivid, kännud) möödumine. Tööorganil on selleks kaks liigendit.
      5. Lapilööja tööorganid on omavahel sõltumatud.
      6. Maapinna ettevalmistamise järjepideva lapilöömise tulemusel:
      7. Lapilöömisel pööratakse maapinna huumushorisondist vähemalt 20 cm paksuselt nii, et kaks huumuskihti jäävad üksteise peale. Töödeldud lapp peab olema kinni vajutatud, et see pinnasega paremini liituks.
      8. Lapi laius on vähemalt 35cm, lapi pikkus vähemalt 50 cm.
      9. Lapi kõrgus on vahemikus 20-40 cm.
      10. Lappide ja lapiridade vahe on 2-2,5 meetrit.
      11. Tagatakse vajalik istutuskohtade arv ja paigutus objektil, kuusel ja lehtpuul ca 1800 tk/ha, männil ca 3200 tk ha.
   7. varustada kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks. Riistvara minimaalsed nõuded on:
      1. vähemalt 7-tolline puutetundliku ekraaniga tahvelarvuti;
      2. vähemalt operatsioonisüsteem Android 6.0;
      3. vähemalt 3G võrguühendus;
   8. varustada kõik tellijale teenust osutavad traktorid positsioneerimise riist- ja tarkvaraga, mis tagab traktorite asukohaseire ning võimaldab tellijal arvutada tehtud tööde katvust tööobjekti sees. Enne töödega alustamist väljastab tellija töövõtjale traktori positsioneerimiseks GPS seadme, mille töövõtja kinnitab enda masinale ning peab tagama seadme sisse lülitamise töötamisel tellija tööobjektidel. Lepingu perioodi lõppedes Töövõtja tagastab selle GPS seadme tellijale~~.~~
   9. varustada tellijale teenust osutavad traktorid navigeerimisvahendiga, mille abil juht on võimeline iseseisvalt koordinaatide alusel leidma raiesmiku ning teekonna raiesmikule;
   10. olla valmis alustama 10 (kümne) päeva jooksul peale tellijalt teate saamist maapinna ettevalmistamist
   11. mitte üle anda lepingu alusel saadud õigusi ja kohustusi kolmandale isikule (alltöövõtjale) ilma tellija kirjaliku nõusolekuta;
   12. leida, toimetada kohale, paigaldada ja teisaldada kraavide ületamiseks vajalik sillamaterjal;
   13. puhastada kraavid, kui raiesmikule jõudmiseks või sealt lahkumiseks on vee voolamist takistatud;
   14. parandada omal kulul maapinna ettevalmistamisel kahjustatud pinnas, sihid, teed, truubid, sillad ja teised rajatised vastavalt RMK poolt koostatud aktidele, kui nende kahjustamine toimus töövõtja süül;
   15. tutvustada oma töötajatele ja kinni pidada töötamisel RMK keskkonnanõuetest, töötervishoiu ja tööohutuse õigusaktidest, töö tehnoloogiast, rajatiste korrashoidmise tingimustest jms;
   16. tagada oma töötajate varustatus tööks vajalike ning kaasaegsete isikukaitsevahenditega (turvariided ja muud isikukaitsevahendid) ning tagada nende juhendamine isikukaitse­vahendite kasutamise osas;
   17. vastutada töötamisel tööohutuse eest;
   18. teatada tellijale 3 (kolme) päeva jooksul e-posti teel oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
   19. järgida maapinna ettevalmistamisel ja metsapuuseemnete küvamisel õigusaktide nõudeid ja teha kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;
   20. kaitsta ja hoida metsa ning täita tuleohutuse nõudeid ning tulekahju puhkemisel informeerida koheselt Päästeameti häirekeskust (tel 112) ja tellijat;
   21. töökeelena kasutada suhtluses tellijaga eesti keelt;
   22. nõustuda RMK keskkonnanõuete muutumisel nende tingimustega ja neid nõudeid täita;
   23. anda e-maksuametis tellijale volitus töövõtja poolt töötamise registrisse esitatud andmetega tutvumiseks;
   24. mitte kasutada Lepingu täitmiseks Tellija juures registreeritud tehnikakomplekti või tehnikakomplekte või nende elemente mõne teise sama Tellijaga sõlmitud lepingu täitmiseks ega sellise lepingu sõlmimisele eelnevas hankemenetluses osalemiseks (kvalifitseerimise andmete esitamisel jms) ilma Tellija eelneva kirjaliku nõusolekuta;
   25. lepingu täitmist takistavate asjaolude ilmnemisel võtta koheselt ühendust tööde üleandmise akti koostajaga või tellija esindajaga.
   26. esitada teenuse osutamiseks kasutatav tehnika Tellija nõudmisel ülevaatamiseks ja täiendavaks nõuetele vastavuse kontrollimiseks. Tehnika ette näitamata jätmisel Töövõtjat töid teostama ei lubata ning Tellijal on õigus lepingust taganeda. Tellija annab üldjuhul tehnika ettenäitamiseks tähtaja kahenädalase perioodi sees enne lepingujärgsete teenuste osutamise algust.

1. **Sanktsioonid**
   1. Juhul, kui tellija viivitab põhjendamatult töövõtja poolt esitatud arve tasumisega, on töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   2. Juhul, kui tellija ei suuda tagada lepingu lisas määratud mahus tööde tegemiseks raiesmike üleandmist töövõtjale, on töövõtjal õigus nõuda tellijalt leppetrahvi üleandmisega viivitatud tööde maksumusest 63 eurot/ha lepingu lisas sätestatud kuu möödumisel eelnenud kuu saamata jäänud mahu osas.
   3. Juhul, kui töövõtja ei lõpeta tööd töö üleandmise aktis ettenähtud tähtajaks, on tellijal õigus nõuda leppetrahvi 126 eurot/ha iga tegemata hektari ulatuses. Leppetrahvi võib tellija kinni pidada töövõtjale tasumisele kuuluvatest summadest. Samuti on tellijal õigus vähendada tegemata mahu võrra lepingu mahtu.
   4. Juhul, kui töövõtja ei alusta raiesmikul tööd 7 (seitsme) päeva jooksul peale töö üleandmise aktis ettenähtud tööde alustamise tähtpäeva, on tellijal õigus anda töö teisele tegijale ning tellijal on õigus vähendada lepingu mahtu või leping ühepoolselt ilma etteteatamise tähtajata üles öelda.
   5. Juhul, kui töövõtja ei lõpeta raiesmikul tööd 7 (seitsme) päeva jooksul peale töö üleandmise aktis ettenähtud lõpetamise tähtaega, on tellijal õigus anda töö teisele tegijale ja töövõtjal ei ole õigust nõuda tellijalt tasu senini sellel raiesmikul tehtud tööde osas ning tellijal on õigus leping ühepoolselt ilma etteteatamise tähtajata üles öelda.
   6. Juhul, kui tellijal tekib pretensioone töövõtja poolt kasutatavale tehnikale, maapinna ettevalmistuse agregaadile, kasutatavale tarkvarale või juhtide kvalifikatsiooni suhtes, vormistab tellija selle vähemalt kirjalikku taasesitamist võimaldavas vormis mittevastavusena ning määrab töövõtjale tähtaja puuduste kõrvaldamiseks, vajadusel tööd selleks peatatakse.
   7. Juhul, kui tööde vastuvõtmisel on tellijal pretensioone kokkulepitud tööde nõuetekohasuse kohta, määrab ta töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui töövõtja ei kõrvalda puudusi nimetatud tähtajaks, on tellijal õigus alandada poolte vahel kokkulepitud tööde maksumust ning nõuda tekitatud kahju hüvitamist. Tasu alandamise ulatuse (summa) teatab tellija kirjalikult. Juhul, kui puudusi ei ole võimalik kõrvaldada, on tellijal õigus tekitatud kahju maha arvestada tasumisele kuuluvast summast.
   8. Juhul, kui töövõtja ei nõustu tellija pretensioonidega, võib ta nõuda ekspertiisi määramist. Ekspertiisi kulud kannab töövõtja. Juhul, kui ekspertiis tõestab tellija pretensioonide alusetust, on töövõtjal õigus ekspertiisi kulud tellijalt sisse nõuda.
   9. Juhul, kui töövõtja tegevus ei vasta RMK keskkonnanõuetele, fikseerib tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse. Korduvate mittevastavuste ilmnemisel on tellijal õigus töövõtjaga sõlmitud leping üles öelda.
   10. Juhul, kui töövõtja on oma õigusi ja kohustusi üle andnud kolmandatele isikutele (sh alltöövõtjatele) ilma tellija kirjaliku nõusolekuta, on tellijal õigus töövõtjaga sõlmitud leping ennetähtaegselt üles öelda.
   11. Juhul, kui töövõtja ei täida lepinguga talle pandud mistahes kohustust, mille kohta sanktsioone ei ole eraldi välja toodud, määrab tellija töövõtjale tähtaja puuduste kõrvaldamiseks. Juhul, kui töövõtja ei kõrvalda puudusid nimetatud tähtajaks, on tellijal õigus nõuda tekitatud kahjude hüvitamist ja leping ühepoolselt ilma etteteatamisajata üles öelda.
   12. Juhul, kui tellija on korduvalt rakendanud töövõtjale sanktsioone, on tellijal õigus leping ühepoolselt ilma etteteatamisajata üles öelda.
   13. Juhul, kui tellija on töövõtjale esitanud leppetrahvi või kahju hüvitamise nõude, ei ole kohustatud tellija tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
2. **Lepingu rikkumise vabandatavus**
   1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma (vääramatu jõud, võlaõigusseaduse § 103). Nimetatud asjaolud peavad olema tõendatavad ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist. Lepingus mõistetakse vääramatu jõuna Riigikogu või valitsuse õigusakti,  ülestõusu, üldstreiki, massilisi rahutusi, sõda, loodusõnnetust, tormikahjustust, metsatulekahju, metsade sulgemist tuleohu tõttu, teede (sh metsateede) kasutamise piiramist või keelamist Poolte asukoha haldusüksuses, metsapinnase mittekandvust ja muid asjaolusid, mis oluliselt ja vääramatult takistavad lepingu täitmist ning muid lepingus loetlemata asjaolusid, mida mõlemad pooled aktsepteerivad vääramatu jõuna.
   2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise, samas saates välja teate tähitud kirjaga.
3. **Lepingu kehtivus, lõppemine ja lõpetamine** 
   1. Leping jõustub lepingu sõlmimisel ja kehtib kuni 31.12.2026 või rahalise mahu täitumiseni, sõltuvalt sellest kumb tingimus saabub varem ning ja/või kõikide lepinguliste kohustuste täitmiseni mõlema poole poolt. Lepingujärgseid teenuseid osutatakse alates 01.07.2023. Hankemenetluse kestvusest tulenevatel põhjustel võib teenuste osutamist alustada ka hiljem või raamlepingu varasema sõlmimise korral lepingujärgsete teenuste osutamisega alustada ka varem.
   2. Juhul, kui pooled ei ole saavutanud kokkulepet lepingu lisas toodud hinnakokkuleppe kehtivusaja lõpuks, kuid on nõus kokkuleppe saamiseks läbirääkimisi jätkama, kehtib viimase kokkuleppe hind, kuid mitte kauem kui 30 (kolmkümmend) päeva pärast selle kehtivusaja lõppu. Selleks ajaks kokkuleppele mittejõudmisel on tellijal õigus leping üles öelda.
   3. Tellijal on õigus leping ilma etteteatamisajata ennetähtaegselt üles öelda, kui töövõtja on muutunud maksejõuetuks või tema suhtes on algatatud pankroti- või likvideerimis­menetlus.
   4. Tellijal on õigus leping ilma etteteatamisajata ennetähtaegselt üles öelda, kui tellija on töövõtjale korduvalt rakendanud lepingus sätestatud sanktsioone.
   5. Tellijal on õigus leping ilma etteteatamisajata ennetähtaegselt üles öelda, kui töövõtja tegevuse või tegevusetuse tõttu ei suuda töövõtja alustada töid ühe nädala jooksul üleandmise aktis sätestatud ajal ja tingimustel.
   6. Tellijal on õigus leping üles öelda, kui töövõtja korduvalt ei täida lepinguga endale võetud kohustusi.
   7. Tellijal on õigus leping peatada, kui töövõtja ei täida tööohutusnõudeid ja RMK keskkonnanõudeid. Nõuete korduval eiramisel on tellijal õigus leping ilma etteteatamisajata ennetähtaegselt üles öelda.
   8. Tellijal on õigus leping ilma etteteatamisajata ennetähtaegselt üles öelda ja nõuda tekitatud kahju hüvitamist, kui töövõtja või töövõtja töötaja omastab või teeb katse ebaseaduslikult omastada puitu.
4. **Poolte esindajad ja kontaktandmed**
   1. Tellija esindaja on RMK tel e-post
   2. Töövõtja esindaja on tel e-post
5. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

**17. Lõppsätted**

* 1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ja ärisaladuseks peetavad andmed. Konfidentsiaalsuskohustus kehtib ka peale lepingu lõppemist või lõpetamist tähtajatult. Poole ärisaladuseks on lepingu kõik lisad, v.a lisa 3.
  2. Kõik lepingu lisad või muudatused on kehtivad ainult juhul, kui need on vormistatud kirjalikult. Need peavad sisaldama selgesõnalist viidet lepingule ja olema mõlema poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema poole poolt või poolte poolt kirjalikult määratud tähtajal.
  3. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused õigusaktidega kehtestatud korras.
  4. [Vali sobiv]

**Poolte andmed ja allkirjad**

**Tellija Töövõtja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa/3, Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500  E-post [rmk@rmk.ee](mailto:rmk@rmk.ee) | E-post | | |
| [Vali sobiv] | | [Vali sobiv] |

|  |  |
| --- | --- |
|  |  |
|  |  |

Lisa 1

RMK ja vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

**Tööajagraafik**

[Vali kuupäev]

(hiliseima digitaalallkirja kuupäev)

1. Riigimetsa Majandamise Keskus, edaspidi **RMK** või **tellija,** ja edaspidi **töövõtja,** leppisid kokku, et [Vali kuupäev] kuni [Vali kuupäev] on töömaht ja tööajagraafik alljärgnev:
   1. Lapilööjaga

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Tööliik | apr | mai | juuni | juuli | aug | sept | okt | nov | dets | **kokku** |
| Maapind |  |  |  |  |  |  |  |  |  |  |
| KOKKU |  |  |  |  |  |  |  |  |  |  |

1. Pooled lepivad kokku, et tellija kohustus loetakse täidetuks, kui tähtajaks tellimata töömaht ei ületa 30% kokkulepitud mahust. Juhul, kui töövõtja ei ole teatanud oma mittenõustumisest töötada tõusvalt rohkem kui 10 %, on Tellijal õigus tellimusi jätkata. Tööajagraafikus tähtajaks kokkulepitud mahtusid ületavad mahud loetakse järgnevate tähtaegade kohustuste täitmiseks. Tellijal on lubatud tööd tellida kuni 30% vähem või rohkem.
2. Käesoleva lisaga töövõtja kinnitab, et on suuteline maksimaalselt tegema kalendrikuus maapinna ettevalmistamist [Sisesta number] ha.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 2

RMK ja vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

**Hinnakokkulepe**

[Vali kuupäev]

(hiliseima digitaalallkirja kuupäev)

1. Riigimetsa Majandamise Keskus, edaspidi **RMK** või **tellija,** ja edaspidi **töövõtja,** leppisid kokku, et alates[Vali kuupäev] on hind järgnev:
   1. Maapinna ettevalmistamine ketasadraga ja külvamine koos maapinna ettevalmistamisega eurot/ha.
   2. Maapinna ettevalmistamine lapilööjaga eurot/ha.
   3. Maapinna ettevalmistamine hüdraulilise mätastajaga eurot/ha.
   4. Hinnalisa kütuse hind on 1,680 eurot/l ja Eesti keskmine palk 1679 eurot.
   5. Pooled lepivad kokku, et sihtide ja raiesmiku tasandamise ja kraavides setete puhastamise hind on 40 eurot/h.
2. Käesolev hinnakokkulepe kehtib alates [Vali kuupäev] kuni [Vali kuupäev].

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 3

RMK ja

vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

## RMK keskkonnanõuded mootorsõidukitega ja saagidega töötamisel

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgustusraiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.

**ASUTUSESISESEKS KASUTAMISEKS**

* 1. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
  2. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.

1. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
2. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
3. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |
|  |  |

Lisa 4

RMK ja

vahelise [Vali kuupäev] metsakasvatusteenuse töövõtu raamlepingu nr 3-2.5.3/ juurde

**RMK nõuded isikukaitsevahendite kasutamiseks**

(hiliseima digitaalallkirja kuupäev)

**RMK** (Tellija) tutvustas ja **………….. (**Töövõtja) tutvus RMK juhatuse liikme poolt 15.03.2022. a. otsusega nr 1-32/19 kinnitatud RMK nõuetega isikukaitsevahendite kasutamiseks

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema esmaabipakk ja mobiiltelefon.
   3. Kettsaega, võsasaega ja trimmeriga töötamisel peab tööobjektil kaasas olema esmaabipakk ja mobiiltelefon.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |